K o m u n i k é

Vláda Slovenskej republiky na svojom zasadnutí dňa .... 2005 prerokovala a schválila Správu o makroekonomickom vývoji a vývoji verejných financií SR za tri štvrťroky 2005 a predikciu vývoja do konca roka. Materiál vypracovalo MF SR v súlade s Plánom legislatívnych úloh vlády na rok 2005. 
Správa hodnotí posledný makroekonomický vývoj a vývoj relevantných fiškálnych parametrov. V nadväznosti na skutočný vývoj a očakávané zmeny vo vnútorných a vonkajších podmienkach aktualizuje odhady makroekonomického a fiškálneho vývoja do konca roka 2005. Výsledky analýz a prognóz vyhodnocuje  z hľadiska možných rizík plnenia rozpočtu v roku 2005, a tým aj rizík pre plnenie zámerov vlády v postupnej  konsolidácii verejných financií v strednodobom horizonte. 
Predbežný odhad deficitu verejnej správy  bez započítania nákladov na odpustenie pohľadávok voči zahraničiu (0,8% HDP) je na úrovni 3,34% HDP (v jednotnej metodike ESA´95 a bez vplyvu II. piliera dôchodkovej reformy), t.j. približne na úrovni cieľa vlády pre rok 2005 (3,4% HDP). Z hľadiska zdravého vývoja ekonomiky je vhodným scenárom naďalej pokračovať v znižovaní fiškálneho deficitu a využiť každú príležitosť na ich rýchlejšiu konsolidáciu.